stanford-oval/wikipedia huggingface dataset:
Money (שיר של ליסה)
רקע וכתיבה

לאחר יציאתו של אלבום הסינגל הראשון של חברת הלהקה רוזה במרץ 2021, הופנתה תשומת לב רבה כלפי ליסה, כחברה הפוטנציאלית הבאה שתוציא אלבום סינגל. במאמר שפורסם על ידי The Korea Herald ב-19 באפריל, נציג מ-YG אנטרטיינמנט חשף כי ליסה תוציא את אלבום הסינגל הראשון שלה "בקרוב מאוד". עם זאת, תאריך יציאתו של אלבום הסינגל לא נחשף באותה העת.
בהמשך, הוציאה ליסה את "Lalisa" כסינגל המוביל מתוך אלבום הסינגל, אך בשונה מרוזה, הוחלט כי את "Money" לא יוציאו כסינגל נוסף; את "Gone" של רוזה הוציאו כסינגל בנוסף ל-"On the Ground", דבר שלא אירע במקרה של ליסה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-138 מיליון השמעות.
וידאו קליפ

קליפ מילים לא רשמי של השיר שהועלה ליוטיוב ב-10 בספטמבר 2021, זכה להצלחה כאשר הצליח לצבור למעלה מ-18 מיליון צפיות. קליפ אחר צבר אף הוא למעלה מ-25 מיליון צפיות.
האודיו הרשמי של "Money" שפורסם ביוטיוב בסמוך לצאתו של השיר, הצליח לצבור למעלה מ-175 מיליון צפיות.
נכון לאוקטובר 2023, הקליפ הרשמי, שהוא קליפ הופעת ריקוד של השיר ולא קליפ סטנדרטי מבחינת צילום והפקה, צבר למעלה מ-919 מיליון צפיות.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 10 |  |
|  אוסטריה | Ö3 אוסטריה טופ 40‏ | 12 |  |
|  אוסטרליה | מצעד הסינגלים האוסטרלי | 32 |  |
|  אירופה | אירופה הוט 100 | 15 |  |
|  איטליה | מצעד הסינגלים האיטלקי | 98 |  |
|  אירלנד | מצעד הסינגלים האירי | 36 |  |
|  ארגנטינה | ארגנטינה הוט 100 | 94 |  |
|  ארצות הברית | בילבורד הוט 100 | 90 |  |
|  ארצות הברית | מצעד שירי הראפ הדיגיטליים | 1 |  |
|  ארצות הברית | מצעד שירי ה-R&B/היפ-הופ הדיגיטליים | 2 |  |
|  ארצות הברית | מצעד השירים הדיגיטליים | 8 |  |
|  ארצות הברית | מצעד שירי ה-R&B/היפ-הופ | 36 |  |
|  גרמניה | GfK – טופ 100 | 14 |  |
|  הודו | IMI | 5 |  |
|  הולנד | מצעד 40 הסינגלים ההולנדיים | – |  |
|  הולנד | מצעד 100 הסינגלים ההולנדיים | 89 |  |
|  הונגריה | Rádiós Top 40 | 7 |  |
|  הממלכה המאוחדת | מצעד הסינגלים הבריטי | 46 |  |
|  הממלכה המאוחדת | מצעד השירים הדיגיטליים | 8 |  |
|  יוון | IFPI Greece | 6 |  |
|  ליטא | AGATA | 11 |  |
|  מלזיה | RIM | 1 |  |
|  נורווגיה | VG-lista | 32 |  |
|  ניו זילנד | המצעד הניו זילנדי הרשמי | 35 |  |
|  סינגפור | RIAS | 2 |  |
|  סלובקיה | ČNS IFPI | 9 |  |
|  פורטוגל | מצעד הסינגלים הפורטוגזי | 23 |  |
|  פינלנד | המצעדים הפיניים הרשמיים | 20 |  |
|  צ'כיה | ČNS IFPI | 7 |  |
|  צרפת | SNEP | 75 |  |
|  קוריאה הדרומית | סירקל צ'ארט | 43 |  |
|  קנדה | קנדה הוט 100 | 37 |  |
|  קנדה | מצעד השירים הדיגיטליים | 14 |  |
|  רומניה | מצעד השירים הרומני | 92 |  |
|  שוודיה | סוורייטופליסטן | 77 |  |
|  שווייץ | המצעד השווייצרי | 20 |  |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |   ‏‏‏  מצעדי סוף שנה (2021)>  |
| --- | --- | --- | --- |
|  עולמי | בילבורד גלובל 200 | – |  |
|  עולמי | בילבורד גלובל ללא ארצות הברית | 167 |  |
|  ישראל | מדיה פורסט ישראל | - |  |
|  ישראל | המצעד הבינלאומי השנתי של וואלה!, אקו 99 וטיקטוק | 21 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 10 בספטמבר 2021 | הזרמת מוזיקה • הורדה דיגיטלית | אינטרסקופ • YG |  |
הערות שוליים

1 2 3 4  LISA – MONEY, נבדק ב-2021-09-18
↑  The Official New Zealand Music Chart, THE OFFICIAL NZ MUSIC CHART (באנגלית)
↑  "(Exclusive) Blackpink Lisa's solo debut expected in June", www.koreaherald.com
↑  ROSÉ - 'Gone' M/V, נבדק ב-2021-09-18
↑  ROSÉ - 'On The Ground' M/V, נבדק ב-2021-09-18
↑  MONEY, נבדק ב-2021-09-18
↑  LISA MONEY Lyrics (Color Coded Lyrics), נבדק ב-2021-09-18
↑  LISA - MONEY (Lyrics), נבדק ב-2023-10-24
↑  MONEY, נבדק ב-2021-09-18
↑  LISA - 'MONEY' EXCLUSIVE PERFORMANCE VIDEO, נבדק ב-2023-10-24
| ליסה |
| --- | --- | --- |
| אלבומי סינגל | Lalisa |  |
| סינגלים | "Lalisa" • "SG" • "Money" |  |
| ערכים קשורים | אינטרסקופ רקורדס • בלאקפינק • YG אנטרטיינמנט |  |
| --- | --- |
בקרת זהויות :  MusicBrainz work: 83c40001-f740-4b71-b29c-f3bc2174c40e
שמורות של קשרים

אינווריאנטים בתורת הקשרים הם אובייקטים מתמטיים שאפשר להתאים לקשרים, על-מנת ללמוד על תכונותיהם והשוני ביניהם. חקר האינווריאנטים הוא אחד מתחומי המחקר המרכזיים בתורת הקשרים. את האינווריאנטים אפשר לחלק לגאומטריים ואלגבריים: בדרך-כלל, הראשונים מתאימים יותר לעבודה תאורטית, אבל קשה יותר לחשב אותם. בכל זאת, טרם נמצא אינווריאנט קשרים שלם - כלומר אובייקט המבדיל באופן חד משמעי בין כל שני קשרים או בין שתי דיאגרמות המייצגות את אותו קשר.
ידוע ששני קשרים הם שקולים אם ורק אם ניתן להגיע מאחד לשני בסדרה סופית של צעדי ריידמייסטר. לכן, על-מנת להוכיח שתכונה מסוימת של דיאגרמה היא אכן אינווריאנט, מספיק להוכיח שהיא נשמרת תחת צעדי ריידמייסטר.
אינווריאנטים גאומטריים

בעיה יסודית בתורת הקשרים היא להוכיח ששני קשרים (למשל המוצגים על ידי דיאגרמות) שונים זה מזה. אותה שאלה אפשר לשאול על שזרים באופן כללי, מחד, או על ההפרדה בין קשר נתון לאל-קשר. אחת הדרכים למלא את המשימה הזו היא למצוא אובייקטים שיהיו תלויים בקשר או בשזר, ולא בדיאגרמה המסוימת שנבחרה לייצג אותם; מסיבות שונות, רצוי שהגדלים האלו יהיו ניתנים לחישוב מתוך דיאגרמה.
אינווריאנטים גאומטריים > מספר הרכיבים

כמו בכל מרחב טופולוגי, מספר רכיבי הקשירות השונים הוא אינווריאנט של שני קשרים איזוטופיים. מספר רכיבי הקשירות הוא מספר הקשרים המרכיבים את השזר. קשר הוא בעל רכיב קשירות בודד.
אינווריאנטים גאומטריים > מספר המרכיבים

בהינתן שזר, שתי קבוצות של קשרים בשזר יקראו מנותקות (split) אם קיימת ספירה שאינה חותכת אף אחת מהקשרים באף אחת מהקבוצות האלו, כאשר כל אחת מהקבוצות נמצאת בצד אחר של הספירה (פורמלית בדרך כלל  מדברים על קבוצה הומוטופית לכדור, כאשר החיתוך של אחת הקבוצות עם הכדור ריק, ושל הקבוצה השנייה הוא הקבוצה עצמה).
מרכיב (component) של השזר הוא קבוצה של קשרים שלא ניתן לפרק לשני מרכיבים שאינם הקבוצה הריקה. מספר המרכיבים האלו הוא אינווריאנט של הקשר.
אינווריאנטים גאומטריים > מספר הקישור

זמן רב לפני טייט, גאוס פיתח שיטה לחישוב האופן שבו שתי מסילות מרחביות מתפתלות זו סביב זו, באמצעות אינטגרל מתאים.
כדי לספור תופעות בקשר (או שזר), נוח לכוון כל לולאה, כבדוגמה משמאל. בשזר שכל המרכיבים שלו מכוונים, מחשבים את מספר הקישור של שני מרכיבים על ידי סיכום המספרים 1 או 1- בכל הצמתים שהמרכיב הראשון עובר מעל לשני. מכוונים את הצומת כך ששני המרכיבים זורמים מלמעלה למטה, ואז נותנים לצומת את המספר 1 במקרה שהמרכיב הראשון עובר מימין לשמאל, ואת המספר 1- במקרה ההפוך. מתברר שזוהי פונקציה סימטרית (החלפת שני המרכיבים זה בזה תתן אותו מספר). 
לדוגמה, אם שני מרכיבים כלל אינם נפגשים, מספר הקשר שלהם הוא אפס. בטבעות הבורומאיות (שבהן סילוק כל טבעת מאפשר להפריד את שתי האחרות), מספר הקשר של כל זוג טבעות הוא אפס.
אינווריאנט דומה אפשר להגדיר גם למרכיב מכוון בודד בשזר (היינו, לקשר), על ידי סיכום הסימנים באותו אופן בכל הצמתים.
אינווריאנטים גאומטריים > הגנוס

בשנת 1934 הציג המתמטיקאי הגרמני גאורג סייפרט שיטה אשר, בהינתן קשר נתון, בונה משטח מכוון אשר השפה שלו היא הקשר (אשר נקרא משטח סייפרט). משטחים אלו כשלעצמם אינם אינווריאנטיים (כלומר, לדיאגרמות שונות של אותו הקשר יכולים להיות משטחי סייפרט הומוטופיים), אך הגנוס שלהם נשמר תחת צעדי ריידמייסטר. על כן הגנום של המשטח המכוון הפורש את הקשר הוא אינווריאנט אשר נהוג לקרוא לו פשוט הגנום של הקשר.
אינווריאנטים גאומטריים > מספר ה3-צביעה

בכל צומת בדיאגרמה של קשר נפגשים למעשה שלושה מקטעים (העליון, ושני התחתונים). 3-צביעה של דיאגרמה היא צביעה בשלושה צבעים של כל המקטעים הרצופים, כך שבכל צומת יכולים להופיע או כל שלושת הצבעים, או רק צבע אחד. אם אפשר לקבל צביעה אחת מאחרת על ידי החלפת הצבעים, או על ידי איזומורפיזם של הדיאגרמה, הן נחשבות שקולות. מתברר שמספר הדרכים השונות לצבוע את הדיאגרמה אינו משתנה תחת צעדי ריידמייסטר, ולכן הוא תלוי רק בקשר (או השזר) שאותו מייצגת הדיאגרמה. זהו, אם כן, אינווריאנט. לדוגמה, כל 3-צביעה של הטבעות הבורומאניות היא בצבע אחד בלבד. באיור משמאל מופיעות כל ה-3-צביעות של הקשר  \ T\#T (כאשר T הוא קשר התלתן הימני), שבהן הקשת העליונה נצבעה כחול, וה"אוזן" השמאלית נצבעה כחול או אדום. מאלה, צביעה 3 שקולה לצביעה 2, משום שהיא מתקבלת ממנה על ידי החלפת הצבעים אדום וירוק; צביעה 4 שקולה לשתיהן, משום שאפשר לקבל אותה על ידי סיבוב הדיאגרמה. צביעות 5 ו-6 אינן שקולות (השנייה סימטרית לסיבוב, והראשונה לא). לכן יש לקשר הזה ארבע 3-צביעות שונות. לעומת זאת, לקשר  \ T\#T' (כאשר 'T הוא קשר התלתן השמאלי) יש חמש 3-צביעות. מכאן שהקשרים אינם שקולים זה לזה.
אינווריאנטים גאומטריים > סבכים

ב-3-צביעות, הצבע של מקטע בצומת מוגדר היטב על ידי צבעי שני המקטעים האחרים. הפעלה של עיקרון זה על אוסף צבעים כללי מוביל באופן טבעי להגדרת מבנה אלגברי עם פעולה בינארית אחת, בשם סבך (באנגלית: quandle; סבך הוא מאגמה שבה כל האיברים אידמפוטנטים, וכל פעולת כפל מימין היא אוטומורפיזם). הסבך החופשי (זה המקיים רק את היחסים המתחייבים מן הדיאגרמה) קובע את השזר באופן יחיד עד כדי כיוון המרכיבים (Joyce 1982, Mateev 1984), ולכן הוא אינווריאנט אוניברסלי (אלא שלפעמים קשה מאוד להוכיח ששני סבכים אינם איזומורפיים זה לזה).
אינווריאנטים אלגבריים > מטריצת סייפרט

בהינתן משטח סייפרט, ניתן לבנות ממנו את מטריצת סייפרט. הבניה נעשית על ידי לקיחת החבורה היסודית של משטח סייפרט, ובהינתן כל זוג לולאות לנסות "להרים" בקצת כל לולאה ולקחת את מספר הקישור של שתי הלולאות. מספור שרירותי של הלולאות מגדיר את המטריצה באופן חד-חד-ערכי עד כדי פרמוטציה. אם נסמן מטריצה זו ב M אזי מטריצת סייפרט היא  M+M^{T}. המטריצה עצמה אינה אינווריאנט, אך היא שימושית בהגדרה של אינווריאנטים נוספים (כמו פולינומי ג'ונס ואלכסנדר), כאשר הבסיסיים שבהם הם הדטרמיננטה והסימן של המטריצה, החזקים מספיק בשביל להבחין בין כל הקשרים מסדר 6 ומטה.
בניגוד לאינווריאנטים הגאומטריים, מטריצת סייפרט ניתנת לחישוב ומקיימת מגוון תכונות מעניינות ופשוטות להוכחה.
אינווריאנטים אלגבריים > פולינום אלכסנדר

פולינום אלכסנדר של קשר (או שזר) הוא אינווריאנט קשרים שהוצג על ידי ג'יימס אלכסנדר בשנת 1923, ונחשב לפולינום הקשרים הראשון. הפולינום נחשב לאינווריאנט קשרים טוב, אך איננו שלם. לפולינום מספר הגדרות בעלות אופי שונה, כגון הגדרה גאומטרית, הגדרה קומבינטורית.
| 0 | 1 | 2 |
| --- | --- | --- |

| חציה מימין לשמאל ( \,K_{L}) | חציה משמאל לימין ( \,K_{R}) | התרה של הצומת ( \,K_{0}) |

נציג את ההגדרה הקומבינטורית באינדוקציה. ראשית, לקשר הטריוויאלי יש פולינום טריוויאלי:  \ \Delta (O)=1. לקשר כללי, בוחרים צומת בדיאגרמה מישורית שלו, וההגדרה תלויה בשלוש הדרכים לעבור דרך הצומת - מימין לשמאל, משמאל לימין, והתרת הצומת (ראו בתמונה במקרה של קשר השמינית). היחס המגדיר את פולינומי אלכסנדר הוא
 \ \Delta (K_{R})-\Delta (K_{L})=(t^{1/2}-t^{-1/2})\Delta (K_{0}).
אינווריאנטים אלגבריים > פולינומים נוספים

להלן מספר פולינומי קשרים נוספים. כל הפולינומים האלו מגיעים, בעיקרו של דבר, מתורת ההצגות של אלגבראות הקה של החבורה הסימטרית.
אינווריאנטים אלגבריים > פולינומים נוספים > פולינום ג'ונס

כ-60 שנים לאחר הצגת פולינום אלכסנדר, התגלה אינווריאנט פולינומי נוסף - פולינום ג'ונס, שאפשר להגדיר על ידי היחס  \ q^{-1}V(K_{R})-qV(K_{L})=(q^{1/2}-q^{-1/2})V(K_{0}), והתאמת הערך 1 לקשר הטריוויאלי.
פולינום ג'ונס ניתן לחישוב לפי הדיאגרמה של הקשר באופן הבא. הפולינום המתאים אל הקשר הטריוויאלי הוא אחת. אחרת, יש מספר צמתים ששינוי שלהם יביא אותנו לקשר הטריוואלי. ניתן לחשב את הפולינום של הקשר הנתון כסכום של הקשר המתקבל לאחר החלפה של הצומת  \ V(K_{R}). או  \ V(K_{L}) והקשר שמתקבל מביטול של הצומת   \ V(K_{0}). האחד קרוב יותר לקשר הטריוואלי, ואותו נחשב באותה השיטה עד שנגיע לקשר הטריוואלי, ולאחר מספר קטן יותר של צמתים, ולכן גם הוא ניתן לחישוב באופן דומה.
מאז פורסם הפולינום נמצאו מספר דרכים שונות להוכחת הקיום שלו.
אינווריאנטים אלגבריים > פולינומים נוספים > פולינום ה-HOMFLY

בהמשך הוגדר אינווריאנט פולינומי נוסף, פולינום ה-HOMFLY (על-פי ראשי התבות של שמות המחברים). זהו פולינום לורן בשני משתנים  P(x,y), המקיים את היחס  \ xP(K_{R})-x^{-1}P(K_{L})=yP(K_{0}).
הצבת  x=1 נותנת את פולינום אלכסנדר; הצבת  y=1 נותנת את פולינומי ג'ונס.
שזר שבו המרכיבים אינם ניתנים להפרדה, למרות שמספר הקישור הוא 0
3-צביעות של סכום שני עותקים של קשר התלתן הימני
מחנות הבסיס של הר אוורסט

| --- | --- |

מחנה הבסיס הדרומי בנפאל, 2019
 מידע כללי
 סוג:  מחנה בסיס 
 מדינה:  נפאל נפאל טיבט טיבט
 מידות
 גובה:  מחנה צפוני: 5,150 מטר  מחנה דרומי: 5,364 מטר
 
מחנות הבסיס של הר אוורסט (Everest Base Camp) הם שני מחנות בבסיסו של הר האוורסט, אחד מדרומו ואחד מצפונו. מחנה הבסיס הדרומי נמצא בנפאל בגובה של 5,364 מטרים מעל פני הים (28°0′26″N 86°51′34″E﻿ / ﻿28.00722°N 86.85944°E﻿ / 28.00722; 86.85944), ומחנה הבסיס הצפוני נמצא בטיבט בגובה 5,150 מטרים מעל פני הים (28°8′29″N 86°51′5″E﻿ / ﻿28.14139°N 86.85139°E﻿ / 28.14139; 86.85139﻿ (North Base Camp)). שני המחנות הם מעין כפרי אוהלים גדולים, השוכנים בתוך סביבה מוגנת מפגעי מזג האוויר, ומשמשים כאתרי קמפינג עבור מטפסי ההרים שעושים דרכם לפסגה הגבוהה בעולם.
בעוד שאל מחנה הבסיס הדרומי ניתן להגיע רק בהליכה, אל מחנה הבסיס הצפוני שנמצא בצד הסיני של ההר יש גישה לרכבים באמצעות כביש. מטפסי ההרים שמגיעים למחנות הבסיס של הר האוורסט נדרשים להישאר במחנות הבסיס מספר ימים על מנת להתאקלם לתנאים כדי לצמצם את ההשפעות של מחלת הגבהים אשר שכיחה במיוחד בעת טיפוס לגובה.
מחנה הבסיס הדרומי

הטרק אל מחנה הבסיס הדרומי הוא אחד הטרקים הפופולריים ביותר בהרי ההימלאיה ומבצעים אותו כאלף מטיילים מדי שנה. מרבית המטיילים שמבצעים טרק זה לוקחים בדרך כלל טיסה מוזלת מקטמנדו לעיירה לוקלה על מנת לחסוך בזמן ובמשאבים לפני תחילת ההליכה למחנה הבסיס הדרומי. ניתן להאריך את הטרק וללכת עד ללוקלה.
מסלול ההליכה אותו לוקחים מרבית המטיילים אל מחנה הבסיס הדרומי מתחיל מלוקלה, עובר דרך עמק דוד קוסי ועולה לבירת עם השרפה נמצ'ה בזאר הנמצאת בגובה 3,440 מטרים מעל פני הים. לוקח בסביבות יומיים להגיע לנמצ'ה בזאר, אשר מהווה מוקד מרכזי של האזור. בדרך כלל בשלב זה מרבית המטיילים נשארים במשך יממה בכפר על מנת להתאקלם לתנאים. משם הטרק ממשיך לדינגבוצ'ה הנמצאת בגובה 4,260 מטרים מעל פני הים, ובשם בדרך כלל מרבית המטיילים נשארים עוד יממה לצורך התאקלמות. הדרך מדינגבוצ'ה למחנה הסביב הדרומי לוקח עוד יומים ועובר בגוראקשאפ, בקרבת הר קאלה פאת'אר (בגובה 5,545 מטרים מעל פני הים), ובקרבת הר פומורי.
הנקודה הגבוהה ביותר שתיירים, שאינם בעלי ידע בטיפוס, יכולים להגיע אליה היא "קאלה-פטר" (הסלע השחור) הממוקמת בגובה 5,550 מ' וניתן לראות ממנה פנורמה מרהיבה של האוורסט וההרים הסמוכים לו.
המחנה משמש גם משלחות המטפסות על הלהוטסה, ההר הרביעי בגבהו בעולם.
משום שבין קטמנדו ללוקלה אין כבישים, בדרך כלל נשלחת האספקה על ידי נפאלים בני עם השרפה, לעיתים רבות בעזרתם של בעלי חיים (בדרך כלל יאקים מבויתים). הדרך היחידה להעביר סחורות גדולות וכבדות ללוקלה היא באמצעות מטוס. בעבר הועלו הצעות לבנות במחנה הבסיס הדרומי מבנה קבע, אך כיוון שמחנה הבסיס שוכן על קרחון, נגנז הרעיון.
מחנה הבסיס הדרומי > אירועים בולטים

בחלקו הדרומי של מחנה הבסיס יש שלד של מסוק מיל מי-8 שהתרסק במקום בשנת 2003 לאחר שטייסיו לא הצליחו להמריא לאחר חגיגות היובל להעפלה המוצלחת הראשונה על ההר.
בשנת 2015 פורסם כי המטייל ה-40,000 יצא משדה התעופה של לוקלה לטרק אל מחנה הבסיס הדרומי.
ב-25 באפריל 2015 התרחשה בנפאל רעידת אדמה בעוצמה של 7.8 בסולם MMS, אשר גרמה למפולת שלג בהר פומורי, ממנה נהרגו 19 בני אדם אשר שהו באותה העת במחנה הבסיס הדרומי. כשבועיים לאחר מכן, ב-12 במאי, אירעה רעידת אדמה נוספת בעוצמה של 7.3 בסולם MMS.
מחנה הבסיס הצפוני

על מנת להגיע למחנה הבסיס הצפוני (בצד הסיני של הר האוורסט) יש לקבל היתר מהממשל הסיני, בנוסף להיתר הנדרש לביקור בטיבט עצמה. ישנו כביש באורך 100 קילומטרים המגיע אל מחנה הבסיס הצפוני מהכביש המהיר סין-נפאל (המכונה "the Friendship Highway").
הערות שוליים

↑  "USATODAY.com - Two killed in Everest helicopter crash". USA Today. 2003-05-28. נבדק ב-2017-03-03.
↑  "4 sections of trekking route to Mount Everest were damaged by earthquake, assessment finds". Fox News. 2015-08-07. נבדק ב-2017-03-03.
↑  "Everest Base Camp a 'War Zone' After Earthquake Triggers Avalanches". News.nationalgeographic.com. 2015-04-25. נבדק ב-2017-03-03.
↑  "Avalanche triggered by quake kills 18 on Mount Everest - Times of India". Timesofindia.indiatimes.com. נבדק ב-2017-03-03.
מחנה הבסיס הדרומי בנפאל
מחנה הבסיס הצפוני בטיבט
שגרירות ישראל בבייג'ינג

| --- | --- |
שגרירות ישראל בבייג'ינג. מבט כללי
שגרירות ישראל בבייג'ינג. מבט כללי
 מידע כללי
 כתובת:  No. 17 Tian ze lu, Chaoyang Qt
 עיר:  בייג'ינג
 קואורדינטות:  39°57′12″N 116°28′08″E﻿ / ﻿39.95333°N 116.46889°E﻿ / 39.95333; 116.46889
 תאריך פתיחה:  1992
 דיפלומטיה
 חלק מ:  יחסי ישראל–סין
 שגריר:  אירית בן-אבא
 שטח האמנה:  הרפובליקה העממית של סין הרפובליקה העממית של סין מונגוליה מונגוליה הונג קונג הונג קונג
 מדינה מיוצגת:  ישראל ישראל
 
 http://embassies.gov.il/beijing
  (למפת בייג'ינג מוגדלת) חביי טיינג'יןשגרירות ישראל בבייג'ינג(למפת בייג'ינג רגילה) חביי טיינג'יןשגרירות ישראל בבייג'ינג
 
שגרירות מדינת ישראל בבייג'ינג היא הנציגות הדיפלומטית העיקרית של מדינת ישראל בסין. בנוסף, אמונה השגרירות גם על היחסים עם מונגוליה. היא שוכנת ברחוב טיאן-זה-לו 17 בצ'אוינג, הרובע הדיפלומטי של בייג'ינג, בירת סין. השגרירות הוקמה ב-1992 בעקבות כינון היחסים הדיפלומטיים בין ישראל לסין. מאז ינואר 2021, מכהנת אירית בן-אבא כשגרירת ישראל בבייג'ינג.
היסטוריה

הנציגות הישראלית הראשונה בסין פעלה בשאנגחאי, למספר חודשים בין 1948 ו-1949, ונוהלה על ידי משה יובל ועסקה בעיקר בהעלאת יהודים פליטי המלחמה מאירופה וקהילת יהודי סין, מרביתם מהעיר חרבין. מדצמבר 48' ועד האביב של 49', כ-4,500 יהודים עלו לישראל, ביניהם מנהיגי התנועות הציוניות בשאנגחאי. בין המשפחות המפורסמות מעליה זו הייתה משפחת אולמרט[דרוש מקור].
עם ההתקרבות הדרגתית ביחסי ישראל–סין בשלהי שנות ה-80 של המאה ה-20, עוד טרם כוננו יחסים דיפלומטיים רשמיים, החל משרד החוץ לבחון אפשרויות להקמת נציגות בבייג'ינג, שתאפשר ערוץ גישה ישיר להעברת מסרים לשלטונות סין. באותן שנים נוהלו היחסים עם סין דרך הקונסוליה הישראלית בהונג קונג, שהייתה עדיין מושבה של הכתר הבריטי. המאמצים הישראליים נשאו פרי ובפברואר 1990 נחנך משרד קישור של האקדמיה הישראלית למדעים בבייג'ינג, בראשותו של ד"ר יוסף שלהבת. כעוזר מנהלי של שלהבת הוצב יואל גילת, עובד משרד החוץ. לדברי שלהבת,
"משרד הקישור של האקדמיה הישראלית למדעים כלל שלושה אנשים: אותי כראש הנציגות, את רעייתי שילה, סגן ראש הנציגות, ואת יואל גילת, איש משרד החוץ. פעלנו לקירוב לבבות בין סין וישראל, קידמנו קשרים רשמיים, לימוד מערך המדע של סין ויצירת קשרים בין סינים וישראלים."
בהמשך אותה שנה סיכם מנכ"ל משרד החוץ ראובן מרחב עם שגריר סין לאו"ם כי המשלחת המדעית הישראלית תתוגבר ב"יועץ מדיני". לתפקיד מונה זאב סופות, שיצא לבייג'ינג בפברואר 1991 והפך לאיש הקשר של ממשלת ישראל לממשל הסיני. ב-24 בינואר 1992 כוננו יחסים דיפלומטיים מלאים בין ישראל לסין וזאב סופות מונה לשגריר הישראלי הראשון בסין.
השגרירות בבייג'ינג הפכה לאחת הנציגויות הדיפלומטיות הגדולות של ישראל בעולם ותקן העובדים בה הוגדל משמעותית. זאת, בין היתר, בעקבות החלטות הממשלה לקידום והרחבת הקשרים הכלכליים בין ישראל וסין.
לצד השגרירות מפעילה ישראל חמישה נספחים מסחריים בסין: שני נספחים בבייג'ינג, נספח בשאנגחאי, נספחת בגואנגג׳ואו ונספח בהונג קונג.
ב-13 באוקטובר נדקר עובד השגרירות מחוץ לבניין השגרירות בפיגוע דקירה אנטישמי במהלך מלחמת חרבות ברזל.
מבנה השגרירות

בשנים הראשונות לאחר כינון היחסים פעלה השגרירות במבנים שכורים עם מספר מצומצם יחסית של אנשי צוות. ואולם עד מהרה החל נפח היחסים לגדול ומספרם של אנשי הצוות שנדרשו לפעילות השגרירות עלה בקצב מהיר. בעקבות העלות הגבוהה של השכירות ששולמה על המבנים, החליט משרד החוץ על בניית מתחם עצמאי, שיכלול שגרירות ומגדל מגורים עם 13 דירות לסגל. לשגרירות הוקצה מגרש באזור הדיפלומטי ברובע צ'אוינג, בסמוך לנציגות של אינדונזיה.
בניין השגרירות, שהוקם ב-2004 בעלות של כ-12.5 מיליון דולר, מתוכנן כפרסה דו-קומתית המקיפה חצר פנימית, ומעוצב ב"סגנון ישראלי", שבא לידי ביטוי במרפסות המשמשות לאירוח ובצבעו הלבן בוהק של הבניין - אלמנטים שאינם נהוגים בבנייה הסינית. המבנה הוא למעשה קומפלקס רחב ממדים, אשר מאכלס לא רק את משרדי השגרירות, אלא אף את מגורי השגריר, הקונסולים והנספחים השונים על משפחותיהם החיים במעין קומונה סגורה.
בעלי תפקידים ומחלקות השגרירות

שגריר ישראל בבייג'ינג, המואמן לסין ולמונגוליה, הוא ראש הנציגות. לאורך השנים מילאו את התפקיד הן דיפלומטים מקצועיים משירות החוץ והן שגרירים שמונו על ידי שר החוץ ללא מכרז במסגרת מכסת המינויים הפוליטיים של משרד החוץ.
סגן ראש הנציגות (DCM) משמש כמנהל הנציגות בפועל ואחראי לתיאום בין כל המחלקות והנספחויות בשגרירות. התפקיד מאויש על ידי דיפלומט מקצועי מקרב הסגל הבכיר של משרד החוץ.
המחלקה המדינית - אחראית על ניהול הקשר בין הממשלות, קשר בין פרלמנטים, ארגון ביקורים רשמיים וחתימה על הסכמים מדיניים בין המדינות.
ציר יועץ לנושאי חדשנות - תפקיד ייחודי לשגרירות בבייג'ינג, שנוסד בעקבות זיהוי החשיבות שבפיתוח הקשרים בין ישראל לסין בתחום זה. אחראי על הקשר עם הסוכנויות העיקריות בממשל הסיני שעוסקות בחדשנות ופיתוח טכנולוגי ועל יישום הסכמים ומזכרי הבנה שנחתמו במסגרת ועידת החדשנות ישראל-סין.
נספחות כלכלית - בנציגות בבייג'ינג פועלים שני נספחים של משרד הכלכלה - אחד ייעודי לתחום הרגולציה והאחר לתחום קידום הייצוא. תפקידה לקדם חתימה על הסכמים כלכליים בין המדינות, לעודד יחסי סחר והשקעות, לארגן סמינרים עסקיים, ביקורי משלחות כלכליות והשתתפות בתערוכות ולספק מידע ליצואנים ולאנשי עסקים.
מחלקת אקדמיה - אחראית על חתימת הסכמים בין המדינות בתחום האקדמיה, יצירת קשר בין מוסדות אקדמיים בישראל ובסין, חילופי סטודנטים ומתן מלגות לסטודנטים וחוקרים סינים המעוניינים ללמוד בישראל.
מחלקת עיתונות, תקשורת ודיפלומטיה ציבורית - מקדמת את סדר היום הישראלי במגוון תחומים בתקשורת הסינית ובקרב הציבור הרחב.
מחלקת תרבות - פועלת לחשוף קהלים סיניים לתרבות ישראלית, לחזק את הקשר בין המדינות בתחום התרבות ולעודד קשרים בין מוסדות תרבות בשתי המדינות.
המחלקה הקונסולרית - מספקת שירותים קונסולריים לאזרחי ישראל ותושביה השוהים מחוץ לישראל כמו גם לאזרחים זרים המבקשים לבקר בישראל.
ראשי הנציגות לדורותיהם

| 0 | 1 | 2 | 3 |
| --- | --- | --- | --- |
| מספר | תמונה | שם | תקופת כהונה |
| 1 |  | זאב סופות | 1992–1993 |
| 2 |  | משה בן-יעקב | 1993–1996 |
| 3 |  | אורה נמיר | 1996–2000 |
| 4 |  | יצחק שלף | 2000–2002 |
| 5 |  | יהוידע חיים | 2002–2007 |
| 6 |  | עמוס נדאי | 2007–2012 |
| 7 |  | מתן וילנאי | 2012–2017 |
| 8 |  | צבי חפץ | 2017–2020 |
| 9 |  | אירית בן-אבא | 2021–מכהנת |
ראו גם

נציגויות דיפלומטיות של ישראל בעולם
יחסי ישראל–סין
הקונסוליה הישראלית בהונג קונג
הערות שוליים

↑  יוסף שלהבת, סין וישראל – המדע בשירות הדיפלומטיה, 2009
↑  ראובן מרחב, "חלום ההיכלות האדומים - מהנמל הריחני לעיר האסורה/מהונג קונג לביג'ינג", בתוך משרד החוץ: 50 השנים הראשונות, הוצאת כתר, 2002, עמ' 577
↑  החלטת ממשלה מספר 1687(סין/3) מיום 5 ביוני 2014, באתר משרד ראש הממשלה
↑  רועי ילינק, ‏ענק וננס: חלומות וחששות ביחסי ישראל-סין, השילוח, 13, פברואר 2019
↑  לראשונה: בניין שגרירות ישראל בלב בייג'ינג מעוצב בנוסח רמת אביב ג', באתר גלובס, 14 בדצמבר 2003
↑  נועם דביר, שגרירויות ישראל: ככה אנחנו נראים, באתר הארץ, 19 באפריל 2010
↑  מיכאל טוכפלד, וילנאי בסין: "42 שנה רק הערבים היו כאן", באתר nrg‏, 17 באוגוסט 2013
↑  הודעה על שיתופי הפעולה בין ישראל לסין באתר משרד החוץ
↑  נשלח לבייג'ינג בשנת 1990 במינוי של יועץ למרכז לקשרי מדע ותרבות, בפועל כיהן כנציג הדיפלומטי הבכיר של ישראל במדינה. בעקבות כינון היחסים הרשמיים מונה בינואר 1992 לשגריר הראשון של ישראל בסין
| נציגויות דיפלומטיות של ישראל ישראל |
| --- | --- | --- |
| המזרח התיכון | איחוד האמירויות הערביות • בחריין • טורקיה • ירדן • מצרים • (מרוקו) |  |
| אסיה | אוזבקיסטן • הפיליפינים • הודו (בנגלור • מומבאי) • (הונג קונג) • וייטנאם • טורקמניסטן • יפן • מיאנמר • נפאל • סין • סינגפור • קוריאה הדרומית • קזחסטן • תאילנד |  |
| אירופה | אוסטריה • אוקראינה • אזרבייג'ן • איטליה • אירלנד • אלבניה • בולגריה • בלארוס • בלגיה • גאורגיה • גרמניה • דנמרק • הולנד • הונגריה • הממלכה המאוחדת • יוון • לטביה • ליטא • נורווגיה • סלובקיה • סרביה • פולין • פורטוגל • פינלנד • צרפת • קפריסין •  קרואטיה • רומניה • רוסיה • שוודיה • שווייץ |  |
| אפריקה | אנגולה • אתיופיה • גאנה • דרום אפריקה • חוף השנהב • ניגריה • סנגל • קמרון • קניה • רואנדה |  |
| אמריקה | אורוגוואי • אקוודור • ארגנטינה • ארצות הברית (סן פרנסיסקו) • ברזיל • גואטמלה • הונדורס • הרפובליקה הדומיניקנית • מקסיקו • פנמה • פרו • צ'ילה • קולומביה • קוסטה ריקה • קנדה |  |
| אוקיאניה | אוסטרליה • ניו זילנד |  |
| נציגויות שנסגרו | איראן • (לבנון) • מאוריטניה |  |
מתקפות נגד נציגויות דיפלומטיות של ישראל
| --- | --- |
בקרת זהויות :  NLI: 987007263277905171  VIAF: 158822073   WorldCat (עם VIAF): 158822073 
שוטרים של המשטרה הצבאית הסינית מאבטחים את מתחם שגרירות ישראל בבייג'ינג